**ПОКАЯННЫЙ ВЕЛИКИЙ КАНОН**

СВЯТОГО АНДРЕЯКРИТСКОГО (русский славянизированный текст преосвященного Ионафана (Елецких), архиепископа Херсонcкого и Таврического)

**СРЕДА ПЕРВОЙ СЕДМИЦЫ ВЕЛИКОГО ПОСТА**

Песнь 1, глас 6

Ирмос: Помо́щник и Покрови́тель бы́сть мне́ во спасе́ние; се́й мо́й Бо́г, и просла́влю Его́, Бо́г отца́ моего́, и вознесу́ Его́, сла́вно бо просла́вися. Исх.15:1–2.

**Помилуй мя, Боже, помилуй мя.**

От ю́ности, Христе́, пренебре́г а́з за́поведи Твои́, стра́стно и безу́мно проводя́ще свое́ житие́. Но, о Спа́се, а́ще и при кончи́не жи́зни моея́, но взыва́ю Тебе́: спаси́ мя́.

**Помилуй мя, Боже, помилуй мя.**

Не вве́ргни мя́, него́днаго, во а́д, в ста́рости, но просте́ршагося в покая́нии пре́д врата́ми Ца́рствия Твоего́, и, я́ко Человеколю́бец, да́руй ми́, пре́жде кончи́ны моея́, прегреше́ний оставле́ние.

**Помилуй мя, Боже, помилуй мя.**

Бога́тство ще́дрых даро́в Твои́х расточи́л а́з, живу́ще блу́дно, не име́ю плодо́в благоче́стия и, гла́дом духо́вным терза́ем, взыва́ю Тебе́, Спа́се: Отче милосе́рдый, поспеши́ ко мне́ и поми́луй мя́.

**Помилуй мя, Боже, помилуй мя.**

Яко разбо́йниками, плене́н а́з помышле́ньми мои́ми, ко́ими уя́звлен а́з ве́сь и изра́нен. Но Ты́, Христе́ Спа́се, прииди́ ко мне́, и Са́м исцели́ мя́. Лк.10:30.

**Помилуй мя, Боже, помилуй мя.**

Свяще́нник, зави́девше мя́, ми́мо проше́л, и леви́т, предузре́вше мя́ изби́таго и обнаже́ннаго, та́кожде мно́ю возгнуша́лся. Ты́ же, из Мари́и возсия́вший Иису́се, прииди́ и ми́лостиво поми́луй мя́. Лк.10:31–32.

**Преподобная мати Марие, моли Бога о нас.**

Ты удели́ мне́, Мари́е, ча́сть светоза́рной благода́ти, да́нной тебе́ вы́шним про́мыслом, дабы́ убежа́ти мне́ из мра́ка страсте́й, и воспе́ти се́рдцем прекра́сный по́двиг твоего́ жития́.

**Слава:** О Превы́сшая Тро́ице, во еди́нстве Ли́ц почита́емая! Сними́ с мене́ тя́жкое бре́мя грехо́вное и, я́ко милосе́рдая, да́руй ми́ сле́зы умиле́ния.

**И ныне:** О Богоро́дице, наде́ждо и предста́тельство все́х, Тя́ воспева́ющих! Сними́ с мене́ тя́жкое бре́мя грехо́вное и, я́ко Влады́чица чи́стая, ка́ющагося, приими́ мя́.

Песнь 2

Ирмос: Вонми́, не́бо, и возглаго́лю, и воспою́ Христа́, от Де́вы пло́тию прише́дшаго.

**Помилуй мя, Боже, помилуй мя.**

Невоздержа́нием стра́стным оскверни́лся а́з и па́л ни́зко. Но, о Спа́се, я́ко Дави́да, омо́й мене́ в слеза́х мои́х. 2 Цар.11:4.

**Помилуй мя, Боже, помилуй мя.**

Ни сле́з, ни покая́ния, ни смире́ния не ви́жу в себе́, но Ты́, Спа́се и Бо́же, мне́ сия́ ниспошли́.

**Помилуй мя, Боже, помилуй мя.**

Погуби́л аз первозда́нную красоту́ и благоле́пие, и ны́не лежу́ наги́м, и сего́ стыжу́ся.

**Помилуй мя, Боже, помилуй мя.**

Две́рь Твою́, Го́споди, не затвори́ пре́до мно́ю в де́нь Су́дный, но откро́й мне́ сию́, ка́ющемуся. Мф.7:21–23, 25:11.

**Помилуй мя, Боже, помилуй мя.**

Внемли́ стена́ниям души́ моея́, Спа́се, и приими́ сле́зы оче́й мои́х, и спаси́ мя́.

**Помилуй мя, Боже, помилуй мя.**

О все́м спасти́ся хотя́щий Человеколю́бче! Призови́ мя милосе́рдием Твои́м и приими́ мя, Благо́й, в покая́нии. 1 Тим.2:4.

**Пресвятая Богородице, спаси нас.**

Пречи́стая Богоро́дице Де́во, все́ми всепе́тая, моли́ся усе́рдно, дабы́ спасти́ся на́м.

Ирмос: Ви́дите, ви́дите, я́ко аз е́смь Бо́г, ма́нну одожди́вый и во́ду из ка́мене источи́вый дре́вле в пусты́ни лю́дем Мои́м десни́цею еди́ною и кре́постию Мое́ю. Исх.16:14, 17:6.

**Помилуй мя, Боже, помилуй мя.**

«Ви́дите, ви́дите, я́ко Аз е́смь Бо́г»! Внемли́, душе́, Глаго́лющему та́ко, и оста́ви пре́жние грехи́, убоя́вшеся неподку́пнаго Бо́га-Судию́.

**Помилуй мя, Боже, помилуй мя.**

Кому́ уподо́блю тебя́, многогре́шная душе́ моя́, ра́зве то́кмо Ка́ину и́ли дре́внему Ламе́ху? Ибо ты те́ло злодея́ньми, я́ко каме́ниями, порази́ла и у́м тво́й умертви́ла безу́мными мечта́ньми. Быт.4:1–26.

**Помилуй мя, Боже, помилуй мя.**

Ты слы́шала, душе́ моя́, о дозаве́тных пра́ведниках, но́ не уподо́билася ни Си́фу, ни Ено́су, не сле́довала ты пра́ведным Ено́ху и Но́ю и, бы́вше вне́ пра́веднаго жития́, всего́ лишила́ся. Быт.5:1–32.

**Помилуй мя, Боже, помилуй мя.**

Ты сама́, душе́ моя́, отве́рзла бе́здны гне́ва Бо́га твоего́ и, я́ко зе́млю, потопи́ла в во́лнах грехо́в всю́ пло́ть твою́, и все́ дея́ния, и жи́знь, пребы́вше вне́ спаси́тельного ковче́га. Быт.7:1–24.

**Преподобная мати Марие, моли Бога о нас.**

О преподо́бная! Ты, грехо́внаго пути́ отврати́вшеся и в недосту́пных пусты́нех жи́тельствующе, с любо́вию пришла́ ко Христу́, усе́рдно исполня́юще в чистоте́ Его́ боже́ственныя за́поведи.

**Слава:** Безнача́льная, несозда́нная Тро́ице, Еди́нство неразде́льное! Приими́ мя, ка́ющагося, и, согреши́вшаго мя́, спаси́, и́бо аз — творе́ние Твое́, не отри́ни, пощади́ и изба́ви мя́ о́гненнаго осужде́ния.

**И ныне:** Пречи́стая Влады́чице, Богороди́тельнице, наде́ждо все́х, к Тебе́ прибега́ющих, Приста́нище су́щих посреде́ бу́ри зо́л! Ми́лостиваго Созда́теля и Сы́на Твоего́ умоли́ поми́ловати на́с, моли́твами Твои́ми.

Песнь 3

Ирмос: Утверди́, Го́споди, на ка́мени за́поведей Твои́х, подви́гшееся се́рдце мое́, я́ко Еди́н Свя́т еси́ и Госпо́дь.

**Помилуй мя, Боже, помилуй мя.**

Благослове́ния Си́ма ты не насле́довала, душе́ моя несча́стная, и не обрела́, подо́бно Иафе́ту, достоя́ния вели́каго в земле́ обетова́ния.

**Помилуй мя, Боже, помилуй мя.**

Уйди́, душе́ моя́, от греха́, я́ко из земли́ Харра́н, и поспеши́ в зе́млю, Авраа́мом унасле́дованную, непреста́нно жи́знь ве́чную источа́ющую. Быт.12:1–6.

**Помилуй мя, Боже, помилуй мя.**

Ты слы́шала, душе́ моя́, об Авраа́ме, оста́вившем зе́млю оте́ческую и стра́нником соде́лавшимся? Так подра́жай же и ты́ его́ реши́мости! Быт.12:1–7.

**Помилуй мя, Боже, помилуй мя.**

У ду́ба Мамври́йскаго угости́вше А́нгелов, патриа́рх в ста́рости, сло́вно ю́ный ло́вчий, сниска́л себе́ в добы́чу исполне́ние Бо́жиих обетова́ний. Быт.18:1.

**Помилуй мя, Боже, помилуй мя.**

Ве́дающе об Иса́аке, таи́нственно принесе́нном в но́вую же́ртву всесожже́ния, подража́й и ты, несча́стная душе́ моя́, смире́нному изволе́нию пра́отца. Быт.22:2.

**Помилуй мя, Боже, помилуй мя.**

Ты слы́шала, душе́ моя́, об изгна́нии Исмаи́ла, рожде́нного от рабы́ни. Зри́ же, душе́, дабы́ и тебе́, в ра́бстве по́хотей су́щей, не испыта́ти такова́го униже́ния. Быт.21:10–11.

**Преподобная мати Марие, моли Бога о нас.**

О ма́ти! Бу́рными и су́етными во́лнами прегреше́ний плене́н аз, но ты сама́ мне спасти́ся помоги́ и ко приста́нищу боже́ственнаго покая́ния мя́ приведи́.

**Преподобная мати Марие, моли Бога о нас.**

О преподо́бная! Принеси́ усе́рдное моле́ние Богоро́дице и к Не́й моли́твами твои́ми, помоги́ найти́ мне в не́бо боже́ственные вхо́ды.

**Слава:** О Тро́ице несоста́вная и несотворе́нная, Естество́ безнача́льное, в Тро́ичности Ипоста́сей воспева́емая, спаси́ на́с, с ве́рою поклоня́ющихся держа́ве Твое́й.

**И ныне:** О ди́вное чу́до! Богоро́дица, от Отца́ предве́чно рожде́ннаго Сы́на, безму́жно родила́ еси́ и млеко́м, я́ко Ма́терь, пита́ла еси́, и де́вственное естество́ Свое́ сохрани́ла еси́.

Песнь 4

Ирмос: Услы́ша проро́к прише́ствие Твое́, Го́споди, и убоя́ся, я́ко хо́щеши от Де́вы роди́тися и челове́ком яви́тися, и глаго́лаше: услы́шах слу́х Тво́й и убоя́хся; сла́ва си́ле Твое́й, Го́споди.

**Помилуй мя, Боже, помилуй мя.**

Те́ло мое́ оскверни́л, ду́х омрачи́л и ве́сь аз стру́пьями грехо́в покры́л себе́, Христе́! Но Ты́, я́ко вра́ч, исцели́ мое́ те́ло и ду́х, покая́нием омы́й и очи́сти мя́, да ста́ну а́з, Спа́се мо́й, беле́е сне́га.

**Помилуй мя, Боже, помилуй мя.**

О Сло́ве! Распина́ющеся, Ты́ те́ло и кро́вь Твои́ отда́л за все́х! Те́ло, дабы́ мя́ возроди́ти, Кро́вь, дабы́ омы́ти мя, и Ду́х Тво́й отда́л Ты́, Христе́, дабы́ привести́ мя́ ко Отцу́ Твоему́.

**Помилуй мя, Боже, помилуй мя.**

О ми́лостивый Спа́се! Ты́ посреде́ мно́жества люде́й, во́ Иерусали́ме, распя́тие во́льное претерпе́л еси́ на дре́ве, спасе́ние на́м соверша́ющи. Посему́ ны́не Эде́м затворе́нный откры́ся и поклоня́ются Тебе́ го́рняя и до́льняя тва́рь, и все́ спасе́нные Тобо́ю наро́ды. Пс.73:12.

**Помилуй мя, Боже, помилуй мя.**

О Спа́се! Да́ бу́дет мне́ Кро́вь из ре́бр Твои́х исто́чником проще́ния грехо́в и водо́ю в купе́ли обновле́ния. О Сло́ве, да убелю́ся, сло́вно ма́зию, и да утолю́ а́з жа́жду, сло́вно питие́м, глаго́лами Твои́ми, жи́знь ве́чную источа́ющими. Ин.19:34.

**Помилуй мя, Боже, помилуй мя.**

Живоно́сные ре́бра Твои́, Спа́се на́ш, ста́ли ча́шею для Це́ркви, из ко́ей излива́ется на́м двуеди́ный пото́к Ве́тхаго и Но́ваго Заве́тов, — пото́к проо́бразов оставле́ния грехо́в и прему́дрости.

**Помилуй мя, Боже, помилуй мя.**

Изгна́н а́з из бра́чнаго черто́га, лише́н весе́лия и вече́ри! Свети́льник мо́й уга́с бе́з еле́я, бра́чный черто́г затвори́лся, сне́дь истощи́лася, и мне́, изве́рженному и усну́вшему, связа́ли ру́ки и но́ги грехи́ мои́. Мф.25:1–13. Лк.12:35–37, 24–27, 14:8–24.

Слава: О Еди́ное, Существо́м неразде́льное и неслия́нное в Ли́цех Божество́ — Свята́я Тро́ица соца́рственная и сопресто́льная! Тебя́ прославля́ю и Тебе́ воспева́ю пе́снь вели́чественную, в Ми́ре Го́рнем трикра́тно а́нгелами воспева́емую. Ис.6:1–3.

И ныне: О Богоро́дице, Ты непоро́чно родила́ еси́ и в де́вственности непреста́нно пребыла́ еси́! Рожде́нный Тобо́ю творе́ния обновля́ет естество́ и посему́ рожда́ет де́вственное чре́во. Ибо, что́ пожела́ет Бо́г, та́м покоря́ются зако́ны естества́, и си́лен Он твори́ти то́, что́ соизво́лит.

Песнь 5

Ирмос: От но́щи у́тренююща, Человеколю́бче, просвети́, молю́ся, и наста́ви и мене́ на повеле́ния Твоя́, и научи́ мя, Спа́се, твори́ти во́лю Твою́. Пс.62:2, 118:45.

**Помилуй мя, Боже, помилуй мя.**

Нра́вом свои́м и погря́зшим умо́м а́з уподо́бился жесто́кому и зло́бному фарао́ну, душе́ю же и те́лом — чароде́ям Иа́ннию и Иа́мврию. Но Ты́, Влады́ко, помоги́ мне́. Исх.7:11. 2 Тим.3:8.

**Помилуй мя, Боже, помилуй мя.**

Скве́рной изгрязни́л а́з, окая́нный, у́м мо́й, но молю́ Тя́, Влады́ко, омы́й мя́ в купе́ли сле́з мои́х и соде́лай бе́лою, я́ко сне́г, оде́жду пло́ти моея́.

**Помилуй мя, Боже, помилуй мя.**

Егда́ ста́ну размышля́ти о дела́х мои́х, Спа́се, тогда́ ви́жу себе́ вели́ким гре́шником, и́бо согреши́л по ве́дению, но не по неве́дению.

**Помилуй мя, Боже, помилуй мя.**

Пощади́, Го́споди, пощади́ творе́ние Твое́, согреши́л, но изба́ви мя от грехо́в мои́х, ибо то́лько Ты еди́н свя́т по естеству́ и, кро́ме Тебе́, все́ не чу́жды греха́.

**Помилуй мя, Боже, помилуй мя.**

Ты, Спа́се, и́стинный Бо́г, но мене́ ра́ди восприя́л о́браз мо́й, чудеса́ соверши́л, прокаже́нных исцели́л, рассла́бленных возста́вил и жену́, косну́вшуюся ри́з Твои́х, кровотече́ния изба́вил. Мф.9:20. Мк.5:25–27. Лк.8:43–44.

**Преподобная мати Марие, моли Бога о нас.**

О преподо́бная, ты́ за пото́ком Иорда́нским обрела́ поко́й безпеча́льный, от су́етных жела́ний удали́вшеся, ко́их и на́с изба́ви моли́твами твои́ми.

**Слава:** Тебя́, Еди́наго Бо́га сла́вим: Свя́т, Свя́т, Свя́т Оте́ц и Сы́н, и Ду́х, несоста́вная проста́я еди́ная Су́щность, Тро́ица, Ко́ей все́ поклоня́ются!

**И ныне:** О целому́дренная и непозна́вшая му́жа Ма́терь-Де́во! Из Тебе́ Бо́г, времена́ сотвори́вший, обле́кся в мою́ пло́ть, соедини́вше с Собо́ю челове́ческое естество́.

Песнь 6

Ирмос: Возопи́х все́м се́рдцем мои́м к ще́дрому Бо́гу, и услы́ша мя́ от а́да преиспо́дняго, и возведе́ от тли́ живо́т мо́й.

**Помилуй мя, Боже, помилуй мя.**

Возста́ни, душе́ моя́, и низложи́ плотски́е стра́сти и по́мыслы лука́вые, подо́бно Иису́су Нави́ну, порази́вшему Амали́ка и гаваонитя́н. Исх.17:8. Нав.8:21.

**Помилуй мя, Боже, помилуй мя.**

Яко не́когда ковче́г скво́зь Иорда́н, та́ко и ты́, душе́ моя́, прейди́ волни́тельный пото́к вре́менныя жи́зни, дабы́ и тебе́ насле́довати но́вую зе́млю, Бо́гом обе́щанную. Нав.3:17.

**Помилуй мя, Боже, помилуй мя.**

О Спа́се, Петра́ утопа́ющаго и возопи́вшего «спаси́» изба́вивший! Ты́ и мене́ спаси́ от страсте́й, я́ко из па́сти свире́паго зве́ря и, подаю́ще ру́ку Твою́, из глубины́ грехо́в возведи́ мя́. Мф.14:31.

**Помилуй мя, Боже, помилуй мя.**

О Спа́се мой, Го́споди! Ты — При́стань ти́хая! Поспеши́ же, Влады́ко Христе́, из мра́чных глуби́н греха́ и отча́яния возвести́ мя́ и сокры́ти в Себе́.

**Слава:** Та́ко возгла́шает на́м Оте́ц, Сы́н и Боже́ственный Ду́х: Аз е́смь Тро́ица несоста́вная — проста́я, неразде́льная, в Ли́цах неслия́нная, Аз е́смь Еди́нство, естество́м соедине́нное.

**И ныне:** О Богоро́дице, из не́др Твои́х Ты Бо́га родила́, восприя́вшаго на́ш о́браз. Его́ же моли́, я́ко все́х Творца́, да моли́твами Твои́ми оправда́емся.

**Го́споди, поми́луй (трижды).**

**Сла́ва Отцу́ и Сы́ну и Свято́му Ду́ху.**

**И ны́не, и при́сно, и во ве́ки веко́в. Ами́нь.**

Кондак, глас 6

Душе́, душе́ моя́! Возста́ни, что спи́ши? Коне́ц приближа́ется и тебе́ ли не встрево́житься? Воспряни́ ны́не, да пощади́т тя Христо́с Бо́г, Ко́ий повсю́ду есть и ми́р Собо́ю наполня́ет.

Песнь 7

Ирмос: Согреши́хом, беззако́нновахом, непра́вдовахом пред Тобо́ю, ниже́ соблюдо́хом, ниже́ сотвори́хом, я́коже запове́дал еси́ на́м; но не преда́ждь нас до конца́, отце́в Бо́же. Дан.9:5–6.

**Помилуй мя, Боже, помилуй мя.**

Ты́, душе́ моя́, яко Манасси́я, доброво́льно собрала́ стра́сти и сотвори́ла из ни́х ме́рзких и́долов, умножа́юще гне́в Бо́жий. Но, тогда́ после́дуй, душе́, и смире́нному покая́нию Манасси́и, и источи́ его́ сле́зы умиле́ния. 4 Цар.21:1–2.

**Помилуй мя, Боже, помилуй мя.**

Увы́, мне́, душе́ моя́, ты подража́ла Аха́ву в язы́ческих ме́рзостех, соде́лавшися вмести́лищем плотски́х скве́рн и сосу́дом посты́дных страсте́й. Но о душе́, воздохну́в из се́рдца твоего́, испове́дай Бо́гу грехи́ твои́. 3 Цар.16:30.

**Помилуй мя, Боже, помилуй мя.**

Не́бо закры́лось тебе́, о душе́, и гла́д духо́вный насти́г тя, сло́вно Аха́ва, презре́вшего сло́во Илии́ Фесфитя́нина. Но, я́ко саре́птская вдова́, ду́шу проро́ческую и ты возра́дуй твои́м Бо́гу послуша́нием. 3 Цар.17:8–9.

**Помилуй мя, Боже, помилуй мя.**

Огне́м с небе́с сто́ во́инов попали́л не́когда Илия́, и Иезаве́ли нечести́вой лжепроро́ков истреби́л, Аха́ва вразумля́юще. Ты́ же, о душе́, дабы́ спасти́ся, беги́ от идолове́рия и крепи́ся во́ и́стине. 4 Цар.1:10–15.

**Слава:** Воспева́емая на́ми Тро́ица е́сть несоста́вная — проста́я, неразде́льная, Единосу́щная, естество́м Еди́ная. Она́ е́сть Три́ Све́та и Еди́ный Све́т, Трисвята́я и Единосвята́я. Сего́ ра́ди воспо́й, душе́ моя́, Тро́ицу — Бо́га все́х, яко Еди́ную Жи́знь и, вме́сте, Трижи́зненную.

**И ныне:** Воспева́ем Тя́, благословля́ем и поклоня́емся Тебе́, Богороди́тельнице, и́бо Еди́наго от Неразде́льныя Тро́ицы родила́ еси́ — Христа́ Бо́га на́шего, и живу́щим на земле́ яви́ла Небе́сное.

Песнь 8

Ирмос: Его́же во́инства небе́сная сла́вят, и трепе́щут Херуви́ми и Серафи́ми, вся́ко дыха́ние и тва́рь, по́йте, благослови́те и превозноси́те во вся́ ве́ки.

**Помилуй мя, Боже, помилуй мя.**

О правосу́дный Спа́се, поми́луй и изба́ви мя от огня́ и наказа́ния, ко́им на суде́ пра́ведно пре́дан бу́ду и, пре́жде кончи́ны моея́, зря́ще мое́ смире́ние и покая́ние, прости́ мя́.

**Помилуй мя, Боже, помилуй мя.**

Яко разбо́йник взыва́ю Тебе́: помяни́ мя́; и, я́ко Пе́тр, пла́чу го́рько: прости́ мя, Спа́се; и, я́ко мыта́рь, молю́ся Тебе́ и сле́зы пролива́ю, я́ко блудни́ца. Приими́ же рыда́ния мои́, я́ко не́когда прия́л от жены́-ханане́янки. Лк.7:37–38, 18:13, 23:42, 22:62. Мф.15:22.

**Помилуй мя, Боже, помилуй мя.**

О Спа́се, мой и́стинный Вра́ч! Гние́ние несча́стной души́ моея́ исцели́ и, сло́вно повя́зками с еле́ем и вино́м, уврачу́й меня́ дела́ми покая́ния и слеза́ми умиле́ния.

**Помилуй мя, Боже, помилуй мя.**

Ханане́янке подража́юще взыва́ю: «поми́луй мя́, Сы́не Дави́дов»; яко кровоточи́вая, каса́юся аз кра́я ри́зы Твоея́ и пла́чу над собо́ю, я́ко Ма́рфа и Мари́я, над Ла́зарем. Мф.9:20, 15:22. Ин.11:33.

**Слава:** Безнача́льный Отче, Сы́не собезнача́льный, Уте́шителю благи́й — Ду́ше пра́вый! О Роди́телю Сло́ва Бо́жия! О Сло́во Отца́ безнача́льнаго! И Ты́, о Душе́ живы́й и созида́ющий! Тро́ице еди́ная, поми́луй мя́!

**И ныне:** Сло́вно пурпу́рная тка́нь вы́ткана во чре́ве Твое́м, Пречи́стая, духо́вная багряни́ца — Пло́ть Емману́ила. Посему́ и́стинною Богоро́дицею Тебя́ имену́ем.

Песнь 9

Ирмос: Безсе́меннаго зача́тия рождество́ несказанное, Ма́тере безму́жныя нетле́нен Пло́д; Бо́жие бо рожде́ние обновля́ет естества́; те́мже Тя́ вси́ ро́ди, я́ко Богоневе́стную Ма́терь правосла́вно велича́ем.

**Помилуй мя, Боже, помилуй мя.**

О Христе́ Сло́во! Ты неду́ги исцеля́л, ни́щим благове́ствовал, уве́чных врачева́л, со мы́тарями вкуша́л, с гре́шниками бесе́довал и Иаи́ровой до́чери ду́шу отше́дшую, возврати́л прикоснове́нием руки́, дабы́ ты, уви́дев сие́, душе́, обнови́лась. Мф.4:23, 9:10–11. Мк.5:41–42.

**Помилуй мя, Боже, помилуй мя.**

Мы́тарь спасе́ние насле́довал и блудни́ца — целому́дрие, но фарисе́й хвастли́вый восприя́л осужде́ние. Ибо, «бу́дь ми́лостив», взыва́л мыта́рь и, «поми́луй мя́», моли́лася блудни́ца. Фарисе́й же тщесла́вный, себе́ возвыша́юще, та́ко возглаша́л: «Благодарю́ Тя, Бо́же, и́бо аз не подо́бен про́чим», и ины́я изверга́л безу́мные глаго́лы. Лк.7:46–47, 18:14.

**Помилуй мя, Боже, помилуй мя.**

Закхе́й‑мы́тарь уве́ровал, Си́мон же фарисе́й во Христе́ усомни́лся, зря́щи блудни́цу, ка́плями сле́з ноги́ Спа́совы омы́вшую и от Него, име́ющего вла́сть проща́ть, грехо́в все́х оставле́ние прия́вшую. Ты́ же, несча́стная моя́ душе́, блудни́цы подража́й покая́нию. Лк.7:39, 19:9. Ин.8:3–11.

**Помилуй мя, Боже, помилуй мя.**

Увы́, ты не после́довала, бе́дная душе́, смире́нию пока́явшейся блудни́цы, взя́вшей сосу́д с ми́ром и слеза́ми пома́завшей, и власа́ми свои́ми оте́ршей но́ги Спа́совы, прости́вшему ея́ пре́жние согреше́ния. Лк.7:37–38.

**Помилуй мя, Боже, помилуй мя.**

Ты ве́даеши, душе́ моя́, о прокля́тии градо́в, в ко́их не при́няли Христо́во благове́стие. Устраши́ся же се́й у́части, и́бо Влады́ка уподо́бил их гра́дам содомским, присуди́вше ко аду. Лк.10:12–15.

**Помилуй мя, Боже, помилуй мя.**

Из-за отчая́ния да не сотвори́ что́ го́рше, душе́ моя́, но, слы́шавше о ве́ре ханане́янки, до́чь ко́ея еди́ным сло́вом Бо́жиим исцеле́ние обре́ла, и ты́ та́кожде из глубины́ се́рдца воззови́ Христу́: Сы́не Дави́дов, поми́луй мя́. Мф.15:22.

**Слава:** Отца́ просла́вим, Сы́на превознесе́м, Боже́ственному Ду́ху ве́рно поклони́мся — Тро́ице неразде́льной, еди́ной по существу́, я́ко еди́ному Свету́ и я́ко трои́м Света́м, я́ко еди́ней Жи́зни и трои́м Жи́знем — Тро́ице животворя́щей и освяща́ющей вселе́нную.

**И ныне:** О Богоро́дице Пречи́стая! Храни́ Тво́й гра́д, и́бо к Тебе́ он с ве́рою прибега́ет, Тобо́ю укрепля́ется, Тобо́ю всегда́ побежда́ет, Тобо́ю беду́ превозмога́ет, Тобо́ю враго́в пленя́ет, Тобо́ю избавля́ется от вся́ких притесне́ний!

**Преподобне отче Андрее, моли Бога о нас.**

О Андре́е честны́й, о́тче преблаже́ннейший, па́стырю Кри́тский! Всегда́ моли́ся о воспева́ющих тя́, да изба́вятся от гне́ва и скорбе́й, и от ра́н прегре́шений тя́жких, с ве́рою чту́щия па́мять твою́.